Mladen Atanasijević
Mladen Atanasijević (Smederevo, 28. februar 1908 — Kragujevac, 4. oktobar 1976) je bio srpski filolog i prevodilac..
Osnovnu školu i gimnaziju je završio u Smederevu. Studirao je na Filozovskom fakultetu u Beogradu, na klasičnim jezicima, gde mu je latinski predavao Veselin Čajkanović, a starogrčki Milan Budimir. Diplomirao je 1934.

Latinski je počeo da predaje u Bitolju, zatim u Štipu, a 1939. je prešao u Kragujevac. Drugi svetski rat je proveo kao zarobljenik u logoru Osnabrik, a posle rata je nastavio da predaje latinski u Drugoj višoj gimnaziji u Kragujevcu.

Uporedo sa profesurom bavio se i prevođenjem. Prve stihove prevedene sa latinskog objavio mu je Kragujevački časopis Naša stvarnost. Pre smrti objavljene su mu tri knjige prevoda: Rimska lirika (Prosveta 1961, 1966), Eneide Publija Vergilija Marona (Prosveta, 1966, 1970) i Elegije Seksta Propercija (Nolit, 1966).

Atanasijevićevi prevodi zastupljeni su u nekim izborima poezije, posebno antičke, iz šezdesetih godina 20. vekа, npr. u poznatoj lirici Vojislava Đurića (Zavod za izdavanje udžbenika, Beograd, 1965) sa pet prevoda pesama. Preveo je, ali su izgubljeni otkupljeni prevodi: Ovidijevu Metamorfozu.
Atanasijević je od Kulturno-prosvetne zajednice opštine Kragujevac dobio prvu nagradu za najuspešnija ostvarenja u oblasti kulture i umetnosti 1967.  
Nagrađen je Diplomom grada Kragujevca za životno delo 1972. 
Iz obimne zaostavštine, koja se čuva u Narodnoj biblioteci u Kragujevcu, posle prevodiočeve smrti objavljene su preostala prevedena dela.

Bibliografija 
 Rimska lirika.Prosveta.Beograd.1961, 1966 
 Eneide Publija Vergilija Marona.Prosveta.Beograd.1966, 1970
 Elegije Seksta Propercija.Nolit.Beograd.1966
 Tužne pesme, Publije Ovidije Nazon. Književni klub „Katarina Bogdanović“. Kragujevac, 1992.
 Odabrana mesta iz rimske proze .Narodna biblioteka „Vuk Karadžić“. Kragujevac. 2003
 Celokupna dela I i II, Kvint Horacije Flak.Narodna biblioteka „Vuk Karadžić“.Kragujevac.2005
 Pisma legendarnih ljubavnica, Publije Ovidije Nazon.Narodna biblioteka „Vuk Karadžić“.Kragujevac.2006
 Publije Vergilije Maron, Eneide (Romanov, Banja Luka, 2006)
 Pesme, Gaj Valerije Katul.Narodna biblioteka „Vuk Karadžić“.Kragujevac.2007
 Elegije I-IV, Albije Tibul.Narodna biblioteka „Vuk Karadžić“.Kragujevac.2007
 Ljubavi I-III, Ljubavna veština I-III, Ljubavna veština I-III, Lek od ljubavi, Publije Ovidije Nazon.Narodna biblioteka „Vuk Karadžić“.Kragujevac.2008
 Pastirske pesme (Bukolika),Epigrami, Publije Ovidije Nazon, Marko Valerije Marcijal.Narodna biblioteka „Vuk Karadžić“.Kragujevac.2008
 Elegije I-IV, Sekst Propercije.Narodna biblioteka „Vuk Karadžić“.Kragujevac.2008
 Pesme '', Kvint Horacije Flak.NNK International.Beograd.2009